СОФИЯ, (ВМ) – На специално събитие организирано вчера (бел.авт.: 23 юли) в София, базирания в Германия консорциум Eurospike, представи своите оръжейни системи от продуктовото портфолио „Spike“.

Компанията разкри повече подробности около функционалното приложение на оръжейната система с малък обсег на действие Spike SR, прецизно насочващо-управляемата система от 5-то поколение Spike SR2 и многофункционалната оръжейна система, също от 5-то поколение – Spike ER2.

„Вярваме, че серията Spike може да бъде полезна за българската армия. Разбира се, ние сме готови да предложим не само решение за бъдещите бойни бронирани машини, но и интегриране на системите, както в българските ВМС, така и в българските ВВС” каза Изар Сахар, регионален корпоративен директор за Европа на Eurospike пред BulgarianMilitary.

„Нашите продукти са многофункционални и гъвкави. Можем да намерим решение да бъдат интегрирани във всяко едно превозно средство в зависимост от желанието на клиента” допълни още той.

SPIKE SR оръжейна гранатометна система, която използва двойно електро-оптична технология за търсене на цели през деня и нощта, и представлява лека, и многоцевна ракета от трето поколение. Това решение може да бъде използвано от сухопътни войски или специални части.

Spike SR |Снимка: Eurospike

SPIKE LR2 е модерна 5-то поколение мултиплатформена ракета. Предназначена е за поразяване цели на дълги разстояния, като има прецизна точност на поразяване.

Spike LR2 | Снимка: Eurospike

SPIKE ER2 е многофункционална ракетна система с обхват до 8 км. Най-интересното при нея е, че след изстрелването й, тя може да бъде насочвана в реално време, което позволява чрез оператор да бъде променян курса, или целта за поразяване.

Spike ER2 | Снимка: Eurospike

„Освен в Западна и Централна Европа, продаваме Spike както на балтийски страни, така и на Балканите. Последния наш клиент от балканите и член на НАТО е Румъния. Само преди месец Латвия закупи системи Spike, като според латвийското правителство, това е най-голямата военна сделка на страната”, каза още Изар Сахар . „Готови сме да предложим качествен продукт на България, който ще гарантира сигурността на страната“, допълни Сахар.

BulgarianMilitary.com припомня, че освен Латвия, Естония подписа преди около месец рамково споразумение с Eurospike за придобиване на оръжейни системи Spike за 40 милиона евро (около 45 милиона долара).

Следвайте ни навсякъде и по всяко време чрез Facebook страницата ни и RSS. Четете повече от света на отбрана и сигурност, анализи, коментари, и нови военни технологии в английската версия на сайта.

BulgarianMilitary.com